CELEX: 62008CA0442
Language: fi
Date: 2010-07-01 00:00:00
Title: Asia C-442/08: Unionin tuomioistuimen tuomio (neljäs jaosto) 1.7.2010 — Euroopan komissio v. Saksan liittotasavalta (Jäsenyysvelvoitteiden noudattamatta jättäminen — ETY:n ja Unkarin välinen assosiaatiosopimus — Jälkitarkastus — Alkuperäsääntöjen noudattamatta jättäminen — Viejämaan viranomaisten päätös — Muutoksenhaku — Komission suorittama tarkastuskäynti — Tullit — Jälkitullaus — Omat varat — Käyttöön asettaminen — Viivästyskorot)

28.8.2010   
            
            
               FI
            
            
               Euroopan unionin virallinen lehti
            
            
               C 234/8
            
         Unionin tuomioistuimen tuomio (neljäs jaosto) 1.7.2010 — Euroopan komissio v. Saksan liittotasavalta
   (Asia C-442/08) (1)
   
   (Jäsenyysvelvoitteiden noudattamatta jättäminen - ETY:n ja Unkarin välinen assosiaatiosopimus - Jälkitarkastus - Alkuperäsääntöjen noudattamatta jättäminen - Viejämaan viranomaisten päätös - Muutoksenhaku - Komission suorittama tarkastuskäynti - Tullit - Jälkitullaus - Omat varat - Käyttöön asettaminen - Viivästyskorot)
   2010/C 234/11
   Oikeudenkäyntikieli: saksa
   
      Asianosaiset
   
   
      Kantaja: Euroopan komissio (asiamiehet: A. Caeiros ja B. Conte)
   
      Vastaaja: Saksan liittotasavalta (asiamiehet: M. Lumma ja B. Klein)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — Yhteisöjen omista varoista tehdyn päätöksen 88/376/ETY, Euratom soveltamisesta 29.5.1989 annetun neuvoston asetuksen (ETY, Euratom) N:o 1552/89 (EYVL L 155, s. 1) 2, 6, 9, 10 ja 11 artiklan ja yhteisöjen omista varoista tehdyn päätöksen 94/728/EY, Euratom soveltamisesta 22.5.2000 annetun neuvoston asetuksen N:o 1150/2000 (EYVL L 130, s. 1) vastaavien säännösten rikkominen — Yhteisön omien varojen myöhässä tapahtuva maksaminen tuontitullien jälkitullauksen yhteydessä ja kieltäytyminen maksamasta viivästyskorkoa — Tuontivaltiona olevan jäsenvaltion velvollisuus toteuttaa viipymättä tuontitullien jälkitullaus tavaroista, joiden alkuperätodistuksen vientivaltion toimivaltaiset viranomaiset ovat todenneet pätemättömiksi — Tuontivaltiona olevan jäsenvaltion velvollisuus maksaa viivästyskorkoa siinä tapauksessa, että sellaisiin tullivelkoihin liittyvät omat varat on tuloutettu myöhässä, jotka ovat vanhentuneet näiden viranomaisten toimettomuuden johdosta vientivaltiossa vireille pantujen sellaisten oikeudenkäyntien aikana, joissa vaaditaan niiden päätösten kumoamista, joilla alkuperäilmoitukset todetaan pätemättömiksi
   
      Tuomiolauselma
   
   
               1)
            
            
               Saksan liittotasavalta ei ole noudattanut yhteisöjen omista varoista tehdyn päätöksen 88/376/ETY, Euratom soveltamisesta 29.5.1989 annetun neuvoston asetuksen (ETY, Euratom) N:o 1552/89 2, 6 ja 9–11 artiklan ja yhteisöjen omista varoista tehdyn päätöksen 94/728/EY, Euratom soveltamisesta 22.5.2000 annetun neuvoston asetuksen (EY, Euratom) N:o 1150/2000 samojen artiklojen mukaisia velvoitteitaan, koska se on antanut tullisaamisten vanhentua saamastaan keskinäistä avunantoa koskevasta tiedonannosta huolimatta ja maksanut myöhässä tämän osalta kannettavat yhteisön omat varat ja kieltäytynyt maksamasta kertyneitä viivästyskorkoja.
            
         
               2)
            
            
               Saksan liittotasavalta velvoitetaan korvaamaan oikeudenkäyntikulut.
            
         
      (1)  EUVL C 6, 10.1.2009.